Mikel Arozamena

Mikel ArozamenaAbizena Arozamena idaztea, euskal herritar horren aukera pertsonala da. Izan ere, Euskaltzaindiak, euskara baturako, Arotzamena onartu du deitura horren grafiatzat. Ikus Euskal Onomastikaren Datutegia. Larralde (Lesaka, Nafarroa, 1930eko abuztuaren 30a - Hernani, Gipuzkoa, 1976ko abenduaren 24a) bertsolaria izan zen. Nafarroako Bertsolari Txapelketa hirutan irabazi zuen, 1962an, 1963an eta 1966an.

 Bizitza 

Txiki-txikitatik bertsozale, 14 urte besterik ez zuela kantatu zuen lehenengo aldiz plazan. Hiru urte geroago, beretzat lehena izango zen Donostiako La Perla txapelketan parte hartu zuen. Geroztik, txapelketa eta lehiaketa ugaritan parte hartu zuen, hala nola Iruñean, Lesakan eta Beran, bai eta makina bat irabazi ere. Garaipen nagusiak Nafarroako Bertsolari Txapelketan lortu zituen, 1962ko, 1963ko eta 1966ko txapelak bereganatuta.«Mikel Arozamena», Astigarragako Udalaren webgunea.

1966an, Margari Sagastibeltza leitzarrarekin ezkondu eta handik urtebetera, Hernanira joan zen bizitzera, 28 urtez Astigarragan bizi izan eta gero. 1976ko maiatzean, bere jaioterriak omenaldi bat eskaini zion, eta urte bereko abenduan bihotzekoak jota hil zen, Iberdueron gidari lanetan zebilela.

 Txapelketak 
 Nafarroako Bertsolari Txapelketa
 Txapelduna (3): 1962, 1963 eta 1966
 Txapeldunordea (1): 1964
 Bertsolari Txapelketa Nagusia
 Seigarrena (2): 1962 eta 1967
 Zortzigarrena (1): 1965

 Erreferentziak 

 Kanpo loturak 
 Iriondo, Joxemari Bidegileak bilduma; Migel Arozamena
 Bertsozale.com: Migel Arozamena

Kategoria:Nafarroa Garaiko bertsolariak
Kategoria:Lesakarrak